b'\n_START_ARTICLE_\nMary Somerville\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nSomerville sai aikansa klassisen yl\xc3\xa4luokkaisen naisen koulutuksen ja kasvatuksen. Opintoihin kuului muun muassa ryhtiharjoituksia, kielioppia, lausuntaa, aritmetiikkaa, ranskan kielt\xc3\xa4, pianonsoittoa, piirt\xc3\xa4mist\xc3\xa4 ja ruoanlaittoa. Matematiikkaa h\xc3\xa4n opiskeli p\xc3\xa4\xc3\xa4asiassa \xc3\xb6isin salaa, koska tuon ajan k\xc3\xa4sityksen mukaan matematiikkaa ja muita akateemisia opintoja pidettiin vaarallisena naisten mielelle. Somerville meni 24-vuotiaana naimisiin Samuel Griegin kanssa. Kolme vuotta my\xc3\xb6hemmin h\xc3\xa4n j\xc3\xa4i leskeksi ja kahden pojan yksinhuoltajaksi.'